CELEX: 62012TN0304
Language: et
Date: 2012-07-09 00:00:00
Title: Kohtuasi T-304/12: 9. juulil 2012 esitatud hagi — Message Management versus Siseturu Ühtlustamise Amet — Absacker (ABSACKER of Germany)

8.9.2012   
            
            
               ET
            
            
               Euroopa Liidu Teataja
            
            
               C 273/17
            
         9. juulil 2012 esitatud hagi — Message Management versus Siseturu Ühtlustamise Amet — Absacker (ABSACKER of Germany)
   (Kohtuasi T-304/12)
   2012/C 273/30
   Hagiavalduse keel: saksa
   
      Pooled
   
   
      Hageja: Message Management GmbH (Wiesbaden, Saksamaa) (esindaja: advokaat C. Konle)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Absacker GmbH (Köln, Saksamaa)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 21. märtsi 2012. aasta (asi R 1028/2011-1) otsus ja jätta rahuldamata kaebus, mis puudutab hageja registreerimistaotluse nr 8 753 691 osas algatatud vastulausemenetlust nr B1 663 700;
            
         
               —
            
            
               mõista kohtukulud välja kostjalt;
            
         
               —
            
            
               teise võimalusena tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 21. märtsi 2012. aasta (asi R 1028/2011-1) otsus ja jätta klasse 32 ja 33 käsitlevas osas rahuldamata kaebus, mis puudutab hageja registreerimistaotluse nr 8 753 691 suhtes algatatud vastulausemenetlust nr B1 663 700;
            
         
               —
            
            
               kolmanda võimalusena tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 21. märtsi 2012. aasta (asi R 1028/2011-1) otsus ja jätta klassi 33 käsitlevas osas rahuldamata kaebus, mis puudutab hageja registreerimistaotluse nr 8 753 691 osas algatatud vastulausemenetlust nr B1 663 700.
            
         
      Väited ja peamised argumendid
   
   
      Ühenduse kaubamärgi taotleja: Hageja
   
      Asjaomane ühenduse kaubamärk: mustvalge kujutismärk, mis kujutab kotkast ja sisaldab sõnalist elementi „ABSACKER of Germany” kaupadele kassides 25, 32 ja 33 — ühenduse kaubamärgi registreerimistaotlus nr 8 753 691.
   
      Vastulause aluseks oleva kaubamärgi või tähise omanik: Absacker GmbH.
   
      Vastulause aluseks olev kaubamärk või tähis: siseriiklik must, oranž ja valge kujutismärk, mis sisaldab sõnalist elementi „ABSACKER” kaupadele klassides 25, 33 ja 43.
   
      Vastulausete osakonna otsus: jätta vastulause rahuldamata.
   
      Apellatsioonikoja otsus: rahuldada apellatsioonkaebus ja lükata registreerimistaotlus tagasi.
   
      Väited: ekslik tähiste sarnasuse ja segiajamise tõenäosuse tunnustamine.